ᱯᱩᱨᱱᱤᱢᱟ (ᱦᱤᱱᱫᱤ ᱮᱠᱴᱨᱮᱥ)

ᱯᱩᱨᱱᱤᱢᱟ ᱫᱟᱥ ᱵᱟᱨᱢᱟ (ᱡᱟᱱᱟᱢ ᱧᱩᱛᱩᱢ ᱫᱚ ᱢᱮᱦᱮᱨᱵᱷᱟᱱᱳ ᱢᱚᱦᱚᱢᱢᱚᱫᱽ ᱟᱞᱤ; ᱒ ᱢᱟᱨᱪ, ᱑᱙᱓᱔ — ᱑᱔ ᱚᱜᱚᱥᱴ, ᱒᱐᱑᱓) ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱮᱠᱴᱨᱮᱥ ᱠᱟᱱᱟᱭ ᱡᱟᱦᱟᱸᱭ ᱫᱚ ᱢᱩᱬᱩᱛ ᱞᱮᱠᱟᱛᱮ ᱦᱤᱱᱫᱤ ᱯᱟᱹᱨᱥᱤ ᱨᱮᱭᱟᱜ ᱯᱷᱤᱞᱢ ᱨᱮ ᱠᱟᱹᱢᱤ ᱟᱠᱟᱫᱟ᱾ ᱩᱱᱤ ᱫᱚ ᱰᱤᱨᱮᱠᱴᱚᱨ ᱢᱟᱦᱮᱥ ᱵᱷᱚᱴᱴ ᱤᱡ ᱠᱟᱹᱠᱤ ᱟᱨ ᱮᱠᱴᱚᱨ ᱮᱢᱨᱟᱱ ᱦᱟᱥᱢᱤ ᱤᱡ ᱜᱚᱲᱚᱢ ᱮᱸᱜᱟᱛ ᱮ ᱛᱟᱦᱮᱸ ᱠᱟᱱᱟ᱾

ᱯᱟᱨᱥᱚᱱᱟᱞ ᱡᱤᱭᱚᱱ
ᱢᱮᱦᱮᱨᱵᱷᱟᱱᱳ ᱢᱚᱦᱚᱢᱢᱚᱫᱽ ᱟᱞᱤ ᱫᱚ ᱒ ᱢᱟᱨᱪ, ᱑᱙᱓᱔ ᱨᱮ ᱡᱟᱱᱟᱢ ᱞᱮᱱᱟ᱾ ᱩᱱᱤ ᱨᱮᱱ ᱢᱟᱨᱟᱝ ᱵᱚᱭᱦᱟ, ᱥᱤᱨᱤᱱ, ᱫᱚ ᱰᱤᱨᱮᱠᱴᱚᱨ ᱢᱟᱦᱮᱥ ᱵᱷᱚᱴᱴ ᱟᱨ ᱢᱩᱠᱮᱥ ᱵᱷᱚᱴᱴ ᱤᱡ ᱮᱸᱜᱟᱛ ᱠᱟᱱᱟᱭ᱾ ᱢᱮᱦᱮᱨᱵᱷᱟᱱᱳ ᱣᱟᱜ ᱯᱩᱭᱞᱩ ᱡᱟᱶᱟᱭ ᱫᱚ ᱥᱟᱭᱮᱫ ᱥᱳᱣᱠᱚᱛ ᱦᱟᱥᱢᱤ ᱧᱩᱛᱩᱢᱟᱱ ᱢᱤᱫ ᱡᱚᱨᱱᱟᱞᱤᱥᱴ ᱮ ᱛᱟᱦᱮᱸ ᱠᱟᱱᱟ, ᱡᱟᱦᱟᱸᱭ ᱫᱚ ᱵᱷᱟᱨᱚᱛ ᱦᱟᱹᱴᱤᱧ ᱚᱠᱛᱚ ᱨᱮ ᱯᱟᱠᱤᱥᱛᱟᱱ ᱮ ᱪᱟᱞᱟᱣ ᱞᱮᱱᱟ᱾ ᱱᱩᱭ ᱯᱩᱭᱞᱩ ᱵᱟᱯᱞᱟ ᱠᱷᱚᱱ ᱟᱡ ᱨᱮᱱ ᱠᱚᱲᱟ ᱜᱤᱫᱽᱨᱟᱹ, ᱟᱱᱣᱟᱨ ᱦᱟᱥᱢᱤ (ᱮᱢᱨᱟᱱ ᱦᱟᱥᱢᱤ ᱤᱡ ᱵᱟᱵᱟ), ᱵᱟᱦᱟᱨᱚᱱ ᱠᱮ ᱢᱟᱱᱡᱤᱞ (᱑᱙᱖᱘) ᱨᱮ ᱯᱷᱟᱨᱤᱫᱟ ᱡᱟᱞᱟᱞ ᱥᱟᱶ ᱮ ᱠᱟᱹᱢᱤ ᱞᱮᱫᱟ᱾ ᱑᱙᱕᱔ ᱨᱮ, ᱩᱱᱤ ᱫᱚ ᱫᱚᱥᱟᱨ ᱫᱷᱟᱣ ᱮ ᱵᱟᱯᱞᱟ ᱮᱱᱟ, ᱯᱷᱤᱞᱢ ᱵᱮᱱᱟᱣᱤᱡ, ᱵᱷᱚᱜᱽᱵᱟᱱ ᱫᱟᱥ ᱵᱟᱨᱢᱟ ᱥᱟᱶ᱾ ᱢᱮᱦᱮᱨᱵᱷᱟᱱᱳ ᱫᱚ 'ᱯᱩᱨᱱᱤᱢᱟ' ᱧᱩᱛᱩᱢ ᱛᱮ ᱯᱷᱤᱞᱢ ᱤᱱᱰᱚᱥᱴᱨᱤ ᱨᱮᱭ ᱵᱚᱞᱚ ᱞᱮᱱᱟ᱾

ᱠᱮᱨᱤᱭᱚᱨ
ᱯᱩᱨᱱᱤᱢᱟ ᱫᱚ ᱘᱐ ᱠᱷᱚᱱ ᱵᱟᱹᱲᱛᱤ ᱵᱚᱞᱤᱣᱩᱰ ᱯᱷᱤᱞᱢ ᱨᱮᱭ ᱠᱟᱹᱢᱤ ᱟᱠᱟᱫᱟ᱾ ᱩᱱᱤ ᱫᱚ ᱔᱐ ᱥᱮᱨᱢᱟ ᱨᱮᱱᱟᱜ ᱢᱩᱪᱟᱹᱫ ᱠᱷᱚᱱ ᱕᱐ ᱥᱮᱨᱢᱟ ᱫᱷᱟᱹᱵᱤᱡ ᱢᱤᱫ ᱧᱩᱛᱩᱢᱟᱱ ᱦᱤᱱᱫᱤ ᱯᱷᱤᱞᱢ ᱮᱠᱴᱨᱮᱥ ᱮ ᱛᱟᱦᱮᱸ ᱠᱟᱱᱟ᱾ ᱩᱱᱤ ᱫᱚ ᱟᱭᱢᱟ ᱯᱷᱤᱞᱢ ᱨᱮᱭ ᱧᱮᱞ ᱟᱠᱟᱱᱟ ᱡᱟᱦᱟᱸ ᱨᱮ ᱯᱟᱛᱟᱝᱜᱟ (᱑᱙᱔᱙), ᱡᱳᱜᱟᱱ (᱑᱙᱕᱐), ᱥᱟᱜᱟᱭ (᱑᱙᱕᱑), ᱡᱟᱞ (᱑᱙᱕᱒), ᱟᱣᱨᱟᱛ (᱑᱙᱕᱓), ᱟᱡᱟᱭ ᱫᱮᱵᱽᱜᱚᱱ ᱟᱜ ᱰᱮᱵᱭᱩ ᱯᱷᱤᱞᱢ ᱯᱷᱩᱞ ᱚᱣᱨ ᱠᱟᱱᱴᱮ ᱨᱮ ᱢᱤᱫ ᱨᱳᱞ, ᱟᱨ ᱱᱟᱢ ᱨᱮ ᱥᱟᱧᱡᱟᱭ ᱫᱟᱛᱛ ᱤᱡ ᱚᱱ-ᱥᱠᱨᱤᱱ ᱜᱚᱲᱚᱢ ᱮᱸᱜᱟᱛ ᱨᱮᱱᱟᱜ ᱨᱳᱞ ᱥᱮᱞᱮᱫ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱢᱟᱦᱮᱥ ᱵᱷᱚᱴᱴ ᱮ ᱰᱤᱨᱮᱠᱴ ᱞᱮᱫᱟ᱾ ᱩᱱᱤ ᱫᱚ ᱟᱢᱤᱛᱟᱵᱷ ᱵᱟᱪᱪᱚᱱ ᱤᱡ ᱮᱸᱜᱟᱛ ᱨᱮᱱᱟᱜ ᱨᱳᱞ ᱦᱚᱸᱭ ᱯᱞᱮ ᱟᱠᱟᱫᱟ, ᱡᱟᱧᱡᱤᱨ ᱯᱷᱤᱞᱢ ᱨᱮ᱾

ᱜᱩᱨ
ᱯᱩᱨᱱᱤᱢᱟ ᱫᱚ ᱟᱡᱟᱜ ᱡᱤᱭᱚᱱ ᱨᱮᱱᱟᱜ ᱢᱩᱪᱟᱹᱫ ᱥᱮᱨᱢᱟ ᱠᱚᱨᱮ ᱟᱞᱡᱟᱭᱢᱟᱨᱥ ᱨᱩᱣᱟᱹ ᱛᱟᱦᱮᱸ ᱠᱟᱱ ᱛᱟᱭᱟ ᱟᱨ ᱩᱱᱤ ᱫᱚ ᱑᱔ ᱚᱜᱚᱥᱴ, ᱒᱐᱑᱓ ᱨᱮ ᱜᱩᱨ ᱮᱱᱟ᱾ ᱢᱟᱦᱮᱥ ᱵᱷᱚᱴᱴ ᱛᱟᱭᱚᱢ ᱛᱮ ᱴᱣᱤᱴᱟᱨ ᱨᱮᱭ ᱞᱟᱹᱭ ᱥᱚᱫᱚᱨ ᱞᱮᱫᱟ, "ᱤᱧᱤᱡ ᱠᱟᱹᱠᱤ ᱯᱩᱨᱱᱤᱢᱟ, ᱟᱞᱮ ᱜᱷᱟᱨᱚᱸᱡᱽ ᱨᱮᱱ ᱯᱩᱭᱞᱩ ᱤᱥᱴᱟᱨ ᱟᱨ ᱡᱟᱦᱟᱸᱭ ᱫᱚ ᱮᱢᱨᱟᱱ ᱦᱟᱥᱢᱤ ᱤᱡ ᱜᱚᱲᱚᱢ ᱮᱸᱜᱟᱛ ᱠᱟᱱᱟᱭ ᱩᱱᱤ ᱫᱚ ᱟᱡᱟᱜ ᱡᱤᱭᱚᱱ ᱨᱮᱱᱟᱜ ᱢᱩᱪᱟᱹᱫ ᱚᱠᱛᱚ ᱨᱮᱭ ᱵᱚᱞᱚ ᱟᱠᱟᱱᱟ᱾"

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ